paragraph_text: Audrey Tautou (Beaumont, Francuska, 9. kolovoza 1976. ) francuska filmska glumica. Crnokosu, crnooku glumicu porculanske puti, Audrey Tautou, već u početku glumačke karijere filmski kritičari uspoređivali su s Audrey Hepburn i Leslie Caron. Njezin sanjiv pogled i nevin osmjeh osvojio je publiku već u prvom cjelovečernjem filmu "Venus Beaute Institute" (1999.). Za tu ulogu nagrađena je francuskom filmskom nagradom Cesar.